Iñaki Alforja

Iñaki Alforja Sagone (Iruñea, 1967) dokumental egilea eta argazki-zuzendaria da. 35 urte baino gehiagoko ibilbidea du ikus-entzunezko sektorean, Nafarroako hainbat ekoiztetxerekin lan eginez. Andoaingo Zinema Eskolan ikasi zuen, eta geroago RTVE Institutuan osatu zituen ikasketak. Nazioarteko jaialdi eta merkatuetan parte hartu du, hala nola Sunny Side of the Doc eta FIPADOC-en. Horrez gain, NAPAR (Nafarroako ekoizleen elkartea), DOCMA (dokumentalgileen elkartea) eta Documentary Association of Europe (DAE) erakundeen kide da.

 Ikus-entzunezko munduan ibilbidea 
Nafarroako ikus-entzunezko sektorean ibilbide luzea du, eta hainbat dokumental nabarmen egin ditu, hala nola Ezkaba, La gran fuga de las cárceles franquistas eta Motxila 21, London Tour. 2023an Sagone Films ekoiztetxea sortu zuen eta nazioarteko jaialdietan aurkeztutako hainbat dokumentalen sorkuntzan lan egin du.

Bere proiektu propioekin nazioarteko ferietan parte hartu du, hala nola La Rochelleko Sunny Side of the Doc eta Biarritzeko FIPADOC-en. Horietan, besteak beste, Historia de un volante dokumentalaren nazioarteko koprodukzioa aurrera eraman zuen, Donostiako Zinemaldian estreinatua izan zena.

Zinemetan estreinatutako eta telebistetan eta plataformetan saldutako dokumentalak egin ditu, Nafarroako historia garrantzitsua kontatzen dutenak. Luze-metrai dokumental ezagun batzuk zuzendu edo kodirigitu ditu, hala nola Oskara, Bolante baten historia edo El Drogas dokumentalaren argazki-zuzendaritza.

Halaber, Eguzki Bideoak sormen kolektiboaren sortzailea eta kidea izan zen. 2023an bere ekoiztetxea sortu zuen, Sagone Films, eta bertatik hainbat dokumental ekoitzi ditu, hala nola El vuelo de Las Libélulas (Navarra Short Zinema-n hautatua) eta 16060 egun, Zinebiko azken edizioan estreinatua.

Kazetari David Beriainekin ere lan egin zuen hiru hilabetez Amazonas clandestino programan (Discovery Max katearentzat), Amazoniako arroko bost herrialdetan grabatzen. Azkenik La ültima función del Circo Anastasini dokumentala egin du, baita Motxila 21, 20 años dokumentala ekoiztu ere, biak Generazinema garapen- eta ekoizpen-laguntzak jaso dituztenak.

Halaber, Legarreako simako hilketari buruzko dokumental batean lanean ari da, DAMA AUTOR elkarteak hautatua eta Oliver Laxe zinemagilearen tutoretzapean garatzen ari dena, Atlantida Film Festival-en aurkezteko.

 Obra nagusiak 
 Ezkaba, La gran fuga de las cárceles franquistas (2006): Dokumental honek 1938an Ezkaba gotorlekuan izandako ihesaldi masiboaren historia kontatzen du.
 Motxila 21, London Tour (2015): Motxila 21 rock taldearen Londresko bira jasotzen du, inklusioari eta musikaren indarrari buruzko dokumentala.
 Oskara (2016): Pablo Irabururekin batera zuzendutako dokumentala, Kukai Dantza-ren izen bereko ikuskizunari buruzkoa.
 El Drogas (2020): Enrique Villarrealen (El Drogas) bizitzari eta ibilbideari buruzko dokumentalean argazki-zuzendari gisa parte hartu zuen.
 Historia de un volante (2021): Jose Miguel Etxeberriaren (Naparra) desagerpena kontatzen du, Donostiako Zinemaldian estreinatua.
 El vuelo de las libélulas (2021): 50 eta 60 urte bitarteko emakume batzuen istorioa, igeriketa sinkronizatuan aritzen direnak.
 Matrioskas, las niñas de la guerra (2021): Espainiako Gerra Zibilean Sobietar Batasunera ebakuatutako emakumeen istorioa kontatzen du. 

 Jasotako sariak 
 Max Saria (Dantza Ikuskizun Onena) - Max saria Oskara lanagatik jaso zuen.
 Iberdrola SuperA Social Saria - El vuelo de las libélulas lanagatik.
 Donostiako Zinemaldia (Euskal Zinemaren Irizar saria lehiaketa) - Bolante baten historia dokumentalagatik.
 Ez-fikziozko Feroz Arrebato saria hautagai - Bolante baten historia dokumentalagatik.

 Erreferentziak 

 Kanpo estekak 
Napar - Iñaki Alforja

Cultura Navarra - Iñaki Alforja

Kategoria:Iruindarrak
Kategoria:Nafarroa Garaiko zinema zuzendariak
Kategoria:Euskal Herriko zinema argazkilariak
Kategoria:Euskal Herriko dokumentalgileak